text: Yayin da ya ke magana kan batun da ya shafi batun sauya ministan tsaron cikin gida da tattaro bayanan sirri na Iran da kuma abubuwan da suka biyo baya kuwa, Jagoran juyin juya halin Musuluncin ya bayyana cewar: Ku dubi irin farfagandar da kafafen watsa labaran ‘yan kasashen waje suka dinga yi dangane da wannan lamari wanda ba shi da wani muhimmancin gaske, ku ga irin tada jijiyoyin wuyan da suka yi, suna cewa an sami rikici cikin tsarin Musulunci ta yadda shugaban kasa ya ki jin maganar Jagora.